**Администрација система**

Администрација система обухвата праћење и одржавање стања база у књижари и магацину и одржавање сајта књижаре. Шеф је задужен да обавља ове активности. У случају уочавања неког проблема у систему, шеф може да затражи стручну помоћ.

**Случај употребе: Праћење и одржавање стања база**

**Кратак опис**: Процес надгледања рада магационера и продавца са базама података.

**Актер**: Шеф

**Предуслови**: Постојање одговарајућих база података и обученост шефа за рад са њима.

**Постуслови**: Стање база је увек конзистентно.

**Основни ток**:

1. Шеф покреће систем.
2. Шеф, детаљно посматрајући стање база, проверава да ли је дошло до неких неочекиваних промена.

**Алтернативни токови**:

1)Немогућност покретања система – Шеф тражи помоћ од стручних лица; случај употребе се завршава.

2) Уочавање недоследности у раду магационера или продавца – Шеф позива запосленог на разговор и захтева разјашњење ситуације; случај употребе се завршава.

**Случај употребе: Одржавање сајта књижаре**

**Кратак опис**: Процедура ажурирања сајта у складу са дешавањима у књижари.

**Актери**: Шеф, организатор књижевних вечери

**Предуслови**: Постојање сајта и обученост шефа за одржавање сајта

**Постуслови**: Стање сајта је ажурирано.

**Основни ток**:

1. Шеф прима обавештења од организатора о дешавањима у књижари.
2. Шеф ажурира сајт у складу са добијеним информацијама.

**Алтернативни токови**:

1. Немогућност приступа интернету – Шеф контактира стручна лица ради отклањања проблема; случај употребе се наставља на кораку 2.

**Додатне информације**: Дешавања у књижари обухватају информације о књигама које су пристигле у књижару, о промоцијама нових књига и одржавању књижевних вечери.